b'\n_START_ARTICLE_\nNils Gadolin\n_START_PARAGRAPH_\nNils Ero Gadolin (25. syyskuuta 1889 Mikkeli \xe2\x80\x93 12. maaliskuuta 1944) oli suomalainen j\xc3\xa4\xc3\xa4k\xc3\xa4rieverstiluutnantti. H\xc3\xa4nen vanhempansa olivat kenraalimajuri Guido Gadolin ja Aino Helena Savander, puolisonsa vuodesta 1923 Marie Louise Juselius. Eronnut 1924.\n_START_SECTION_\nOpinnot\n_START_PARAGRAPH_\nGadolin kirjoitti ylioppilaaksi vuonna 1908 ja jatkoi opintojaan teknisen korkeakoulun arkkitehtiosastolla vuosina 1908\xe2\x80\x931911, sek\xc3\xa4 Helsingin yliopiston filosofisen tiedekunnan historiankielten osastolla vuosina 1909\xe2\x80\x931910. H\xc3\xa4n kerkisi tehd\xc3\xa4 viel\xc3\xa4 opintomatkat Saksaan ja It\xc3\xa4valtaan 1911\xe2\x80\x931914 ennen sotilasuraansa.\n_START_SECTION_\nJ\xc3\xa4\xc3\xa4k\xc3\xa4riaika\n_START_PARAGRAPH_\nGasolin liittyi Saksassa olevaan j\xc3\xa4\xc3\xa4k\xc3\xa4ripataljoona 27:\xc3\xa4\xc3\xa4n Lockstedtin leirille 2. komppaniaan 5. maaliskuuta 1915. H\xc3\xa4net siirrettiin 3. komppaniaan 10. marraskuuta 1916, jossa toimi ylijoukkueenjohtajana (oberzugf\xc3\xbchrer). H\xc3\xa4nelle my\xc3\xb6nnettiin rautaristi 19. marraskuuta 1916._NEWLINE_Gadolin osallistui Misse-joen, Riianlahden ja Aa-joen taisteluihin. Riianlahdella h\xc3\xa4n sai 12. marraskuuta 1916 johdettavakseen tiedusteluosaston.'